**Priča jednog šešira**

 Dobar dan, ja sam šešir Pustošir. Imam sto pedeset godina. Ispričat ću vam svoju neobičnu pustolovinu.

 Jednom davno, baš kada je stigla jesen, dobio sam nove ukrase. Načinila me jedna žena i bio sam najljepši na svijetu. Od nje me kupio neki čovjek koji je obećao da će me nositi do kraja života.

 Nažalost, već nakon pet minuta zapuhao je jak vjetar i odnio me sa sobom. Pao sam pred strašni dvorac zločeste vještice. Odmah me je zatočila da joj budem sluga. Zatvarala me u krletku za ptice i puštala me samo kad sam joj trebao.

 Ne znam kako, ali odnekud se pojavio moj vlasnik da me spasi. Vještica ga je ugledala i on je postao crni šešir. Baš kad sam mislio da mi nema nade, vjetar je otvorio moju krletku. Imao sam problem kako izaći van. Začarani crni šešir uhvatio me za ukrase i nestali smo kroz prozor. Fujuuuuu!

 Luka Andrašec 5.b